open-index/open-wikipedia-markdown huggingface dataset:
1986 காஷ்மீர் கலவரங்கள்

**1986 காஷ்மீர் கலவரங்கள்** அல்லது **1986 அனந்தநாக் கலவரங்கள்** (*1986 Kashmir Riots* Or  *1986 Anantnag Riots*) இந்திய நிர்வாகத்தில் உள்ள சம்மு காசுமீர் மாநிலம், காஷ்மீர் பள்ளத்தாக்கு, குறிப்பாக அனந்தநாக் மாவட்டத்தில் வாழ்ந்து கொண்டிருந்த இந்து காஷ்மீர பண்டிதர்கள் மீது காஷ்மீர் தீவிரவாத முஸ்லீம்களால் 1986ம் ஆண்டில் நடத்தப்பட்ட தாக்குதல்களைக் குறிக்கிறது. இத்தாக்குதல்களில் காஷ்மீர் பண்டிதர்களில் வீடுகள் தீ வைக்கப்பட்டதுடன், அவர்களின் சொத்துக்களை கொள்ளையடித்ததனர். இக்கலவரத்தால் பாதிக்கப்பட்ட ஆயிரக்கணக்கான காஷ்மீர இந்து பண்டிதர்கள் தாங்கள்  சொந்த நாட்டில் ஜம்மு, தில்லி, சண்டிகர் போன்ற நகரங்களில் புலம்பெயர்ந்து அகதிகளாக முகாம்களில் வாழவேண்டியதாயிற்று.

## பின்னணி
1950 ஜம்மு காஷ்மீர் தனியார் தோட்டங்கள் ஒழிப்பு சட்டத்தால்,  ஆயிரக்கணக்கான காஷ்மீர இந்து பண்டிதர்கள் தங்களது தோட்டங்களை அரசிடம் இழந்து கடுமையாக பாதிக்கப்பட்டனர்.1982ஆம் ஆண்டில் ஜம்மு காஷ்மீர் முதலமைச்சர் சேக் அப்துல்லாவின் மறைவிற்குப் பின், அவரது மகன் பாரூக் அப்துல்லா முதலமைச்சர் ஆனார். முப்தி முகமது சயீத் மக்கள் ஜனநாயகக் கட்சியை துவக்கினார்.

1986ம் ஆண்டுகளின் துவக்கத்தில்  குலாம் முஹம்மது ஷா என்பவர் ஜம்முவில் இருந்த மாநில அரசின் குளிர்காலத் தலைமையகத்தில் இருந்த பழமையான இந்துக் கோயிலை இடித்து, அதே இடத்தில் ஒரு மசூதியை கட்ட முயன்றார். இம்முயற்சிக்கு ஜம்மு வாழ் இந்துக்கள் எதிர்ப்பு தெரிவித்து, போராட்டங்களில் ஈடுபட்டனர். இதனால் பிப்ரவரி 1986ல் குலாம் முகமது ஷா காஷ்மீர் பள்ளத்தாக்கு பகுதிகளில் சென்று, இந்துக்களால் இசுலாமுக்கு ஆபத்து ஏற்பட்டுள்ளதாக கூறி, இசுலாமியர்களை இந்துக்களுக்கு எதிராகத் தூண்டினார். இதனால் காஷ்மீர் பள்ளத்தாக்கின் இந்துக்களின் கடைகள், கோயில்கள் அடித்து நொறுக்கப்பட்டது. இக்கலவரத்தின் போது 2,000க்கும் மேற்பட்ட இந்துக்கள் பலியானர்கள்.

ஜம்மு காஷ்மீர் மாநிலத்தின் 8 நகரங்களில் ஊரடங்கு அறிவிப்பு பிறப்பிக்கப்பட்டது.காஷ்மீர் தீவிரவாத முஸ்லிம்கள் அனந்தநாக், சோப்பூர், லுக் பவன், சலார் பதேபூர் மற்றும் அக்குரா போன்ற இடங்களில் இருந்த  இந்துக் கோயில்களை தீயிட்டு எரித்து அழித்தனர்.

கலவரத்தில் அனந்தநாக் நகரத்தின் இந்து காஷ்மீரப் பண்டிதர்களின் வீடுகள், கடைகள், கோயில்கள் குறிவைத்து இடித்து தரைமட்டமாக்கப்பட்டது.இதனால் ஆயிரக்கணக்கான இந்துக்கள் அனந்தநாக் நகரத்தை விட்டு வெளியேறி ஜம்மு, உதம்பூர், தில்லி, சண்டிகர் போன்ற  நகரங்களில் அகதிகளாக வெளியேறினர்.
இதனையும் காண்க==
* காஷ்மீரி இந்துக்கள் வெளியேற்றம்                
## மேற்கோள்கள்

பகுப்பு:ஜம்மு காஷ்மீரில் தீவிரவாதம்
பகுப்பு:அனந்தநாக் மாவட்டம்
பகுப்பு:ஜம்மு காஷ்மீர்
பகுப்பு:சம்மு காசுமீரில் தீவிரவாதத் தாக்குதல்கள்
மகோலீ சட்டமன்றத் தொகுதி

**மகோலீ சட்டமன்றத் தொகுதி** *(Maholi Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது சீதாப்பூர் மாவட்டத்தில் அமைந்துள்ளது. மகோலீ, தௌராக்ரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
டிஸ்கவரி புக் பேலஸ்

**டிஸ்கவரி புக் பேலஸ்** 2009-இல் கே. கே. நகர் சென்னையில் தொடங்கப்பட்ட புத்தக விற்பனை நிலையம். இன்று சென்னை புத்தக விரும்பிகளின் முக்கிய அடையாளகளில் ஒன்றாக மாறி இலக்கிய​வா​திகள், சினிமா கலைஞர்கள் தினந்​தோறும் கூடும் திருத்​தலமாக டிஸ்கவரி புக் பேலஸ் விளங்​கு​கிறது. புத்தகக் கடையாக மட்டுமின்றி பதிப்பக நிலையம், புத்தகங்கள் சார்ந்த விமர்சனக் கூட்டம், கருத்தரங்கம், இலக்கிய நிகழ்விடம் மற்றும் பயிலரங்க தளமாக விரிந்து காணப்படுகிறது.

இதன் நிறுவனரான வேடியப்பன் முனுசாமி அடிப்படையில் ஒரு எழுத்தாளராக தனது பணியை தொடங்கி தற்போது பதிப்பாசிரியராக 600-க்கு மேற்பட்ட நூல்களை டிஸ்கவரி புக் பேலஸின் மூலம் வெளியிட்டுள்ளார்.

தமிழ் சினிமாவாக உருபெற்று திரையுலகில் பெரும் தாக்கத்தை ஏற்படுத்திய புதினங்களான லாக்கப், வெக்கை டிஸ்கவரி புக் பேலஸின் வெளியீடு என்பது குறிப்பிடத்தக்கது. ஆரம்பக் காலத்தில் டிஸ்கவரி புக் பேலஸ் பெயரிலே நூல்கள் வெளியீடு கண்டுள்ளது தற்போது அது டிஸ்கவரி பப்ளிகேஷன்ஸ் என்று பெயர் மாற்றம் பெற்றுள்ளது.

## மேற்கோள்கள்

பகுப்பு:தமிழ்ப் பதிப்பகங்கள்
பகுப்பு:தமிழ்நாட்டுப் பதிப்பகங்கள்
பகுப்பு:தமிழ் இணைய நூல் கடைகள்
2-எத்திலிடின்-1,5-டைமெத்தில்-3,3-டைபீனைல்பிரோலிடின்

**2-எத்திலிடின்-1,5-டைமெத்தில்-3,3-டைபீனைல்பிரோலிடின்** (**2-Ethylidene-1,5-dimethyl-3,3-diphenylpyrrolidine**) என்பது C20H23N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெத்தடோன் என்ற அத்தியாவசிய மருந்தின் முக்கியமான வளர்சிதை மாற்றப் பொருளாக உள்ளது.

## மேற்கோள்கள்

பகுப்பு:மனித மருந்து வளர்சிதைப் பொருட்கள்
1983 தில்வான் பேருந்துப் படுகொலைகள்

**1983 தில்வான் பேருந்துப் படுகொலைகள்** (*1983 Dhilwan Bus massacre*), இந்தியாவின்  பஞ்சாப் மாநிலத்தின்  கபூர்தலா மாவட்டத்தில் உள்ள தில்வான் எனும்  இடத்திலிருந்து 5 அக்டோபர் 1983 அன்று ஜலந்தர் நகரத்திற்கு சென்று  கொண்டிருந்த பேருந்துப் பயணிகள் மீது  காலிஸ்தான் தீவிரவாதிகள் நடத்திய துப்பாக்கிச் சூட்டில் 6 இந்துக்கள் குறிவைத்து படுகொலை செய்யப்பட்டனர்.

## பின்னணி
இந்தியப் பிரதமர் இந்திரா காந்திக்கும் பல்வேறு சீக்கிய குழுக்களுக்கும் இடையிலான பேச்சுவார்த்தைகள் மோசமடைந்ததைத் தொடர்ந்து, செப்டம்பர்-அக்டோபர் 1983 மாதங்களில் சீக்கிய பயங்கரவாதத் தாக்குதல்கள் வெடித்தன. இதில் 20 பேர் கொல்லப்பட்டனர் மற்றும் 18 பேர் காயமடைந்தனர்.
## சம்பவம்
அதிகாரப்பூர்வ அறிக்கைகளின்படி, சீக்கிய பயங்கரவாதிகள் பேருந்தில் சென்று கொண்டிர்ந்த 20 பயணிகளை தங்கள் மத சார்பை அறிவிக்கச் சொன்னார்கள். பின்னர் 7 இந்து ஆண்களை மட்டும்  வரிசையாக நிறுத்தி சுட்டுக் கொன்றனர். அவர்களில் ஒருவர் சுடப்பட்டபோது, இறந்துவிட்டதாக நடித்தார். 16 வயது குழந்தை மற்றும் அவரது தாயார் என இரண்டு இந்து பயணிகள் காப்பாற்றப்பட்டனர்.பஞ்சாபை விட்டு வெளியேற இந்துக்களை கட்டாயப்படுத்தும் ஒரு பரவலான பிரச்சாரத்தின் ஒரு பகுதியாக இந்த சம்பவம் இருந்தது என்று பத்திரிகையாளர் இந்தர் மல்ஹோத்ரா தெரிவித்தார்.
## பின்னர்
பஞ்சாபில் சட்டம் ஒழுங்கு மோசமடைந்ததால், காங்கிரஸ் தலைமையிலான  பஞ்சாப் மாநில அரசு கலைக்கப்பட்டு, படுகொலைக்குப் பிறகு மறுநாள் மாலையில் குடியரசுத் தலைவர் ஆட்சி அமல்படுத்தப்பட்டது.  அதன் விளைவாக ஏற்பட்ட படுகொலைக்குப் பிறகும் பயங்கரவாத சம்பவங்கள் மீண்டும் தொடங்கின. அக்டோபர் 21 அன்று, ஒரு பயணிகள் ரயில் தடம் புரண்டது, அதைத் தொடர்ந்து ஏற்பட்ட மோதலில் 19 பேர் கொல்லப்பட்டனர். நவம்பர் 18 அன்று, மற்றொரு பேருந்து கடத்தப்பட்டது மற்றும் 4 இந்து பயணிகள் கொல்லப்பட்டனர்.குடியரசுத் தலைவர் ஆட்சியைத் தொடர்ந்து, ஆயிரக்கணக்கான சீக்கிய தீவிரவாதிகள் பாதுகாப்புப் படையினரால் கைது செய்யப்பட்டனர். இந்த நடவடிக்கைகள் சிரோமணி அகாலி தளத்திடமிருந்து கடுமையான கண்டனத்தைத் தூண்டின.
## எதிர்வினைகள்
ஹர்சந்த் சிங் லோங்கோவால் எனும் சீக்கியத் தலைவர்,  பேருந்து படுகொலை நிகழ்வை "தேச விரோத மற்றும் சீக்கிய விரோதச் செயல்" என அறிவித்தார்.ஜர்னையில் சிங் பிந்தரன்வாலா அக்டோபர் 16 அன்று குருநானக் நிவாசில் இருந்து படுகொலையைக் கண்டித்து ஒரு உரை நிகழ்த்தினார்/ ஆனால் பதிலுக்கு தர்பரா சிங், இந்திரா காந்தி இரட்டைத் தரத்தில் இருப்பதாகக் குற்றம் சாட்டினார்.
## மேற்கோள்கள்

தில்வான்
பகுப்பு:இந்திய பஞ்சாப்பில் தீவிரவாதம்
தில்வான்
பகுப்பு:காலிஸ்தான் இயக்கம்
பகுப்பு:கபூர்தலா மாவட்டம்
தில்வான்
பகுப்பு:சீக்கியத் தீவிரவாதம்
பகுப்பு:சுதந்திர இந்தியாவில் இந்துக்களுக்கு எதிரான வன்முறைகள்
5-((1-பீனைல்சைக்ளோயெக்சைல்)அமினோ)பெண்டனாயிக் அமிலம்

**5-((1-பீனைல்சைக்ளோயெக்சைல்)</br>அமினோ)பெண்டனாயிக் அமிலம்** (**5-((1-Phenylcyclohexyl)amino)pentanoic acid**) என்பது C17H25NO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது பென்சைக்ளிடின் என்ற மருந்தின் வளர்சிதைமாற்றப் பொருளாகும். மருந்துப் பரிசோதனையின் ஒரு பகுதியாக, நிறை நிறமாலையியல் முறையைப் பயன்படுத்தி பென்சைக்ளிடின் பயன்படுத்துபவர்களின் சிறுநீரில் இதைக் கண்டறிய முடியும்.

## மேற்கோள்கள்

பகுப்பு:ஈரிணைய அமீன்கள்
பகுப்பு:கார்பாக்சிலிக் அமிலங்கள்
பகுப்பு:மனித மருந்து வளர்சிதைப் பொருட்கள்
ஆக்ரா மேற்கு சட்டமன்றத் தொகுதி

**ஆக்ரா மேற்கு சட்டமன்றத் தொகுதி** (*Agra West Assembly constituency*) என்பது இந்தியாவின் உத்தரப் பிரதேசத்தில் செயல்பட்ட ஒரு சட்டமன்றத் தொகுதியாகும். தொகுதிச் சீரமைப்பு ஆணையத்தின் உத்தரவுகளின் விளைவாக, ஆக்ரா மேற்கு சட்டமன்றத் தொகுதி 2008 முதல் நீக்கப்பட்டது.

## சட்டமன்ற உறுப்பினர்
ஆக்ரா மேற்கு சட்டமன்றத் தொகுதியின் மேனாள் சட்டமன்ற உறுப்பினர்கள் விவரம் பின்வருமாறு.

## மேற்கோள்கள்

## வெளியிணைப்புகள்
*https://web.archive.org/web/20070824032233/http://eci.gov.in/electionanalysis/AE/S24/partycomp343.htm
சத்தீஸ் முனியாண்டி

**சத்தீஸ் முனியாண்டி** (ஆங்கிலம்; மலாய்: *Satees Muniandy*‎) (பிறப்பு: 28 மார்ச் 1985) என்பவர் ஒரு மலேசிய அரசியல்வாதி; மே 2018 முதல் ஆகத்து 2023 வரை பினாங்கு, பாகன் டாலாம் சட்டமன்றத் தொகுதிக்கான சட்டமன்ற உறுப்பினராக (**MLA**) பணியாற்றியுள்ளார். 2023 பினாங்கு மாநிலத் தேர்தல் வேட்பாளர் பட்டியலில் இவரின் அரசியல் வழிகாட்டியான இராமசாமி பழனிச்சாமியின் பெயருடன் இவரின் பெயரும் நீக்கப்பட்டது.

பாக்காத்தான் அரப்பான் (**PH**) கூட்டணியின் ஓர் உறுப்புக் கட்சியான ஜனநாயக செயல் கட்சியில் (**DAP**) உறுப்பினராக முன்பு சேவை செய்தார். பின்னர் 2023-ஆம் ஆண்டில், அந்தக் கட்சியில் இருந்து விலகி உரிமை கட்சியில் இணைந்தார். ஜனநாயக செயல் கட்சியில் மலேசிய இந்தியச் சமூகத்தின் செல்வாக்கைக் குறைத்து, மலேசிய சீனர்களை மையமாகக் கொண்டிருப்பதைக் காட்ட 2023 பினாங்கு மாநிலத் தேர்தல் வேட்பாளர் பட்டியலில் சத்தீஸ் முனியாண்டியின் பெயர் நீக்கப்பட்டதற்கு ஒரு காரணமாக அமையலாம் எனவும் அறியப்படுகிறது.

## அரசியல் வாழ்க்கை
சத்தீஸ் முனியாண்டி தமது அரசியல் வாழ்க்கையை ஜனநாயக செயல் கட்சியின் வழியாக (**DAP**) தொடங்கினார்; மற்றும் 2018 மலேசியப் பொதுத் தேர்தலில் பாகன் டாலாம் சட்டமன்றத் தொகுதியில் 6,783 வாக்குகள் பெரும்பான்மையில் வெற்றி பெற்றார். 

சூலை 2023-இல், பினாங்கு மாநிலத் தேர்தலுக்கு முன்னதாக, ஜசெக கட்சியிலிருந்து விலகுவதாக அறிவித்தார். பின்னர் பினாங்கு மாநிலத் தேர்தலில் பாகன் டாலாம் தொகுதியில், தம் இடத்தைத் தக்க வைக்க ஒரு சுயேச்சை வேட்பாளராக சத்தீஸ் போட்டியிட்டார்.

## தேர்தல் முடிவுகள்

## மேலும் காண்க
* குமரேசன் ஆறுமுகம்
* பாகன் டாலாம் சட்டமன்றத் தொகுதி
* மலேசிய இந்திய சட்டமன்ற உறுப்பினர்கள்
* மலேசிய மாநில சட்டமன்ற உறுப்பினர்களின் பட்டியல் (2018–2023)

## மேற்கோள்கள்

## வெளி இணைப்புகள்
* முகநூல்: சத்தீஸ் முனியாண்டி

பகுப்பு:வாழும் மக்கள்
பகுப்பு:1985 பிறப்புகள்
பகுப்பு:மலேசிய இந்தியர்கள்
பகுப்பு:மலேசிய அரசியல்வாதிகள்
பகுப்பு:மலேசியத் தமிழ் அரசியல்வாதிகள்
பகுப்பு:பினாங்கு மாநில சட்டமன்ற உறுப்பினர்கள்
திரௌபதி 2

**திரௌபதி II** என்பது மோகன் ஜி இயக்கத்தில் சனவரி 23, 2026-இல் வெளிவந்த வரலாற்றுத் தமிழ்த்திரைப்படமாகும். 2020-இல் வெளிவந்த திரௌபதி திரைப்படத்தின் இரண்டாம் பாகம் ஆகும். இந்தப் படம் எதிர்மறையான விமர்சனங்களைப் பெற்றது.

## கதைச் சுருக்கம்
இப்படம் இரண்டு காலகட்டங்களில் நிகழும் நிகழ்வுகளை இணைத்துக் காட்டுகிறது.

நிகழ்காலம்:
ருத்ர பிரபாகரன் (ரிச்சர்ட் ரிஷி) வக்பு வாரியத்தால் நில உரிமையாளர்கள் பாதிக்கப்படும் பிரச்சினையைச் சீர்செய்யும் முயற்சியில் ஈடுபடுகிறார். இப்பிரச்சினையைத் தீர்க்கும் முயற்சியின்போது பதினான்காம் நூற்றாண்டில் வாழ்ந்த வீரசிம்ம காடவராயன் (ரிச்சர்ட் ரிஷி) என்ற வீரனின் வரலாற்றை அறிந்துகொள்கிறார்.

பதினான்காம் நூற்றாண்டு:
திருவண்ணாமலையைத் தலைநகராகக் கொண்டு வல்லாள மகாராஜா (நட்டி நடராஜ்) ஆட்சி செய்துவருகிறார். அவருடைய விசுவாசமான தளபதியாக வீரசிம்ம காடவராயன் விளங்குகிறார். 

அக்காலகட்டத்தில் முகமது பின் துக்ளக் (சிராக் ஜானி) என்ற சுல்தான் இந்தியாவில் உள்ள இந்துக்களை இசுலாமிய மதத்துக்கு மதம் மாற்றும் முயற்சியில் தீவிரமாக ஈடுபடுகிறான். அவனது மிரட்டலுக்கு அஞ்சி பலர் மதம் மாறுகிறார்கள். மறுப்போர் கொல்லப்படுகிறார்கள். 

இந்நிலையில் வல்லாள மகாராஜாவும் அவரது தளபதியான வீரசிம்ம காடவராயனும் துக்ளக்கின் கொடுங்கோன்மையை எதிர்த்து நிற்கிறார்கள். ஒரு கட்டத்தில் வல்லாள மகாராஜா காடவராயனுக்கு ஒரு முக்கியமான பொறுப்பை வழங்குகிறார். அப்பொறுப்பை நிறைவேற்றும் முயற்சியில் காடவராயன் பல சவால்களையும் இடர்களையும் எதிர்கொள்கிறார்.

இவ்விரு காலகட்டக் கதைகளும் எவ்வாறு இணைகின்றன என்பதை படம் விவரிக்கிறது.

## நடிகர்கள்
* ரிச்சர்ட் ரிசி - மன்னர் வீர சிம்ம காடவராயன்
* ரக்சனா இந்துச்சூடன் - திரௌபதி தேவி
* சிராக் ஜானி - முகம்மது பின் துக்ளக்
* நடராஜன் சுப்பிரமணியம் - மன்னர் வீர வல்லாளர்
* ஒய். ஜி. மகேந்திரன்
* பரணி
* சரவண சுப்பையா
* வேல ராமமூர்த்தி
* தினேஷ் இலம்பா - கியாசுதீன் தம்கானி

## விமர்சனங்கள்
தினமலர் நாளிதழில் வந்த விமர்சனத்தில், "திரெளபதி 2 - அந்த காலத்தில் இதெல்லாம் நடந்ததா?, மதம் மாற மறுத்தவர்களுக்கு இவ்வளவு தண்டனைகளா? என்ற வரலாற்று பதிவு" என்று எழுதி  மதிப்பீடுகளை வழங்கினர். புதிய தலைமுறை வலைதளத்தில் ஜான்சன் எழுதிய விமர்சனத்தில், "மொத்தத்தில் வரலாற்று பின்புலத்தில் சுமாரான விதத்தில் வந்திருக்கும் மற்றும் ஒரு படம் என்ற அளவிலேயே தேங்குகிறது இந்த 'திரௌபதி 2'" என்று எழுதி  மதிப்பீடுகளை வழங்கினர். அந்திமழை வலைதளத்தில் தா. பிரகாஷ் எழுதிய விமர்சனத்தில், "படத்தில் எந்த கதாபாத்திரமும் அழுத்தமாக இல்லை. படத்தின் திரைக்கதையிலும் சுவாரஸ்யமில்லை" என்று எழுதினார்.

## மேற்கோள்கள்

## வெளியிணைப்புகள்
* 

பகுப்பு:2026 தமிழ்த் திரைப்படங்கள்
பகுப்பு:ஜிப்ரான் இசையமைத்துள்ள திரைப்படங்கள்
பகுப்பு:மோகன் ஜி இயக்கிய திரைப்படங்கள்
த. அ. மேகநாதன்

**த. அ. மேகநாதன்** (*T. A. Meganathan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கிருஷ்ணகிரி மாவட்டம் பெரிய தளி அள்ளி கிராமத்தினைச் சேர்ந்தவர். இளங்கலை, இளநிலை சட்டப் படிப்புகளைப் படித்துள்ள மேகநாதன் பாட்டாளி மக்கள் கட்சியினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காவேரிப்பட்டினம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1956 பிறப்புகள்
பகுப்பு: பாட்டாளி மக்கள் கட்சி அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
உலோனாக்கு பனிப்பாறை

**உலோனாக்கு பனிப்பாறை** (*Lonak Glacier*) இந்தியாவின் சிக்கிம் மாநிலத்தில், கிழக்கு இமயமலையில் அமைந்துள்ள ஒரு முக்கியமான பனியாறாகும். உலகின் மிக உயரமான மலைத்தொடர்களில் ஒன்றான இமயமலையின் ஒரு பகுதியுமாகும். இந்திய திபெத்து எல்லைக்கருகில் வட சிக்கிம் பகுதியில் அமைந்துள்ளது. காலநிலை மாற்ற ஆய்வுகள், நீர்வள மேலாண்மை, இமயமலைப் பகுதியின் சுற்றுச்சூழல் சமநிலை ஆய்வு ஆகியவற்றுக்காக அறிவியல் முக்கியத்துவம் வாய்ந்ததாகக் கருதப்படுகிறது.

## மேலும் காண்க
*சிக்கிம்

## மேற்கோள்கள்

பகுப்பு:சிக்கிம் புவியியல்
தேசிய கிராமப்புற வாழ்வாதார இயக்கம்

**தேசிய கிராமப்புற வாழ்வாதார இயக்கம்** (*National Rural Livelihood Mission* (சுருக்கமாக:*NRLM*), இந்தியாவின் கிராமப்புறங்களில்  ஏழ்மையை ஒழிக்கும்  இயக்கம் ஆகும்.  ஊரக வளர்ச்சி அமைச்சகத்தின் கீழ் இவ்வியக்கம் சூன் 2011 முதல் செயல்படுகிறது. 

சுய வேலைவாய்ப்பு மற்றும் கிராமப்புற ஏழைகளை ஒழுங்கமைப்பதை ஊக்குவிப்பதே இந்த இயக்கத்தின் நோக்கம். ஏழைகளை சுய உதவிக் குழுக்கள் மூலம் ஒழுங்கமைத்தது. அவர்களை சுய வேலைவாய்ப்புக்குத் தகுதியுள்ளவர்களாக மாற்றுவதே இந்த திட்டத்தின் பின்னணியில் உள்ள நோக்கமாகும்.
## இதனையும் காண்க
* இந்திய அரசின் வறுமை ஒழிப்புத் திட்டங்கள் 
* தீன் தயாள் உபாத்யாய கிராமீன் கௌசல்யா யோஜனா
## மேற்கோள்கள்

பகுப்பு:இந்திய அரசுத் திட்டங்கள்
பகுப்பு:இந்தியப் பொருளாதாரம்
மெய்க்கீர்த்தி, சாசனம்

மெய்க்கீர்த்தி, சாசனம் என்னும் சொற்கள் வெவ்வேறு பொருள்களைக் குறிப்பவை. 
##### மெய்க்கீர்த்தி
சோழ மன்னரும், பாண்டிய மன்னரும் கோயில் சுவர்களிலும், தனிப் பட்டங்களிலும் தங்களுடைய கொடைகளைப் பொறித்த காலத்தில், 
அழகு படுத்திய வாசகங்களாக எழுதினார்கள். இவற்றில் அரசன் சிறப்பினைச் சொல்லும் பகுதி மெய்க்கீர்த்தி எனப்படும். இதனைப் பாட்டியல் நூல்கள் ஒருவகைச் சிற்றிலக்கியமாகவே கூறுகின்றன. இதன் வாசகங்களில் எதுகை மோனை உவமைகள் கலந்திருக்கும். இப்படிப்பட்ட சுமார் 50 மெய்க்கீர்த்திகள் தமிழகத்தில் உள்ளன.

##### சாசனம்

கல்வெட்டுகளைச் சாசனம் என்கிறோம்.
இவற்றிலும் மெய்க்கீர்த்தி போன்ற வாசகங்கள் உள்ளன. 
இவற்றில் சுவை மிக்க பாடல்களும் உள்ளன.

மேற்கோள்

பகுப்பு:கல்வெட்டியல்
உரைநடை (12 ஆம் நூற்றாண்டு)

12 ஆம் நூற்றாண்டில் தோன்றிய உரைநடைகளின் காலவரிசை இவ்வாறு அமையும். 

##### உரைகளாக எழுந்தவை
#புறநானூற்றுக்குப் பெயர் அறியப்படாத ஆசிரியர் ஒருவர் செய்த உரை
#வீரசோழியம் இலக்கண நூலுக்குப் பெருந்தேவனார் செய்த உரை
#சிலப்பதிகாரத்துக்கு அடியார்க்கு நல்லார் செய்த உரை 
#திருக்கோவைக்குக் கிடைத்துள்ள பழைய உரை

##### சாசனங்ககளாக எழுந்தவை
#முதல் குலோத்துங்கன்
#விக்கிரம சோழன்
#இரண்டாம் குலோத்துங்க சோழன் 
#இரண்டாம் இராசராச சோழன்
#இரண்டாம் இராசாதிராசன்
#மூன்றாம் குலோத்துங்க சோழன்
#பாண்டிய மன்னர்
#இலங்கை அரசன் விசயவாகு
##### மணிப்பிரவாள நடை
* திருக்குருகைப்பிரான் எழுதிய திருவாய்மொழி ஆறாயிரப்படி  வியாக்கியானம் (முழுவதும் வடசொல்)

##### மேற்கோள்

பகுப்பு:உரைநடை
திருவோணம் வட்டம்

**திருவோணம் வட்டம்** என்பது தமிழ்நாட்டின், தஞ்சாவூர் மாவடத்தில் உள்ள ஒரு வட்டம் ஆகும். இந்த வட்டத்தில் நான்கு குறுவட்டங்களும், 45 வருவாய் கிராமங்களும் அடங்கியுள்ளன.

## வரலாறு
தஞ்சாவூர் மாவட்டத்தின் உள்ள ஒரத்தநாடு, பட்டுக்கோட்டை ஆகிய இரண்டு வருவாய் வட்டங்களையும் சீரமைத்து, காவாளப்பட்டி, சில்லத்தூர், திருநெல்லூர், வெங்கரை ஆகிய 4 குறு வட்டங்களையும், 45 வருவாய் கிராமங்களையும் உள்ளடக்கி  புதியதாக திருவோணம் வருவாய் வட்டம் உருவாக்கப்படுவதாக 2022-2023-ம் ஆண்டிற்கான மானியக் கோரிக்கையின் போது தமிழாடு சட்டமன்றத்தில் வருவாய்த்துறை அமைச்சரால் அறிவிக்கப்பட்டது.
பின்னர் அதற்கான அரசாணை வெளியிடப்பட்டது.

## மேற்கோள்கள்

பகுப்பு:தஞ்சாவூர் மாவட்ட வட்டங்கள்
மாயபிம்பம்

**மாயபிம்பம்** சனவரி 23, 2026இல் கே. ஜே. சுரேந்தர் இயக்கத்தில் வெளிவந்த காதல் தமிழ்த்திரைப்படமாகும்.

## கதைச் சுருக்கும்
இக்கதை 2005ஆம் ஆண்டில் நிகழ்கிறது. மருத்துவக் கல்லூரி மாணவனான ஜீவா (ஆகாஷ் நாகராஜன்) பள்ளிக்காலம் முதலே நண்பர்களாக இருக்கும் மூவருடன் நெருக்கமாக இருக்கிறார். இவர்களது அடிக்கடியான பேச்சுப் பொருளாக பெண்களைப் பற்றிய விவாதங்கள் இருக்கின்றன. நண்பர்களில் ஒருவரான மோகன் பெண்களைப் பற்றி தனக்கு எல்லாம் தெரியும் என்பதுபோல் பேசிக்கொண்டே இருக்கிறார்.

ஒரு பேருந்துப் பயணத்தின்போது ஆகாஷ் சுமதி (ஜானகி சீனிவாசன்) என்ற இளம்பெண்ணைக் காண்கிறார். அவரது முகத்தைப் பார்த்தவுடன் அவரது மனதில் ஏதோ ஒன்று நிகழ்கிறது. மீண்டும் அவரைச் சந்திக்கும் வாய்ப்பு கிடைக்கும்போது ஒரு விபத்து நிகழ்கிறது. அந்த விபத்தே இருவரையும் மீண்டும் சந்திக்கும் வாய்ப்பை உருவாக்குகிறது.

படிப்படியாக இருவரும் பேசி பழகுகிறார்கள். இந்நிலையில் ஜானகி குறித்து ஆகாஷின் நண்பர்கள் சில விஷயங்களைக் கூற, அவர் குழப்பமடைகிறார். அவர்களின் வார்த்தைகளை உதாசீனம் செய்யவும் முடியாமல், நம்பவும் முடியாமல் தடுமாறுகிறார். தன் மனதில் தோன்றும் எண்ணங்களுக்கும் நண்பர்கள் சொல்லும் விஷயங்களுக்கும் இடையே சிக்குண்டு போராடுகிறார்.

இதையடுத்து நண்பர்களின் திட்டப்படி ஜானகியை தனியாக வெளியே அழைத்துச் செல்கிறார் ஆகாஷ். அவ்வாறு செல்லும்போது அங்கே எதிர்பாராத சம்பவங்கள் நிகழ்கின்றன. 

ஆகாஷின் வாழ்வில் என்ன திருப்பங்கள் ஏற்படுகின்றன, நம் மனதில் ஒருவரைப் பற்றி உருவாகும் பிம்பங்களும் உண்மைக்கும் இடையேயான வேறுபாடு என்ன என்பதையே இப்படம் சொல்கிறது.

## நடிகர்கள்
*ஆகாஷ் நடராஜன் - ஜீவா
*ஜானகி சீனிவாசன் - சுமதி
*ஹரி ருத்ரன் 
*ராஜேஷ்
*அருண்குமார்

## தயாரிப்பு
படத்தின் தூண்டோட்டம் 2018இல் வெளிவந்தது. படத்தின் பதாகையை சுந்தர் சி திசம்பர் 3, 2025இல் வெளியிட்டார். படத்தின் முன்னோட்டத்தை இயக்குநர் கார்த்திக் சுப்புராஜ் சனவரி 13, 2026இல் வெளியிட்டார்.

## விமர்சனங்கள்
தினத்தந்தி நாளிதழில் வந்த விமர்சனத்தில், "ஒரு சாதாரண காதல் கதையை, அழகியல் நிறைந்த கவிதையாக மட்டுமல்லாமல் கனத்த இதயங்களை சுமக்க செய்யும் அற்புதமாக படகாகவும் இயக்கி நீந்த விட்டுள்ளார், இயக்குனர் கே.ஜே.சுரேந்தர். கிளைமேக்ஸ் அதிர்வை தருகிறது" என்று எழுதினர். 

ஆனந்த விகடன் வலைதளத்தில் வந்த விமர்சனத்தில் "நாம் சந்திக்கும் மனிதர்கள் குறித்து நமக்கு தோன்றுகிற முன்முடிவு, பிறர் சொல்கிற அபிப்பிராயம் என மனிதர்களை எடைபோட்டுவிட்டு அணுகுவது எவ்வளவு அபத்தம் என்ற அழுத்தமான பேசுபொருளைப் பேசும் 'மாயபிம்பம்', காட்சியமைப்பில் புதுமையையும், திரைக்கதையில் இன்னும் கொஞ்சம் கவனத்தையும் சேர்த்திருந்தால் தவிர்க்கமுடியாத படைப்பாகியிருக்கும்" என்று எழுதினர்.

தினமலர் நாளிதழில் வந்த விமர்சனத்தில், "மாயபிம்பம் - சினிமாத்தனம் இல்லாத நல்ல சினிமா" என்று எழுதி  மதிப்பீடுகளை வழங்கினர்.

## மேற்கோள்கள்

## வெளியிணைப்புகள்
* 

பகுப்பு:2026 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்தியத் தமிழ்த் திரைப்படங்கள்
தெலூரியம் டெட்ராபுளோரைடு

**தெலூரியம் டெட்ராபுளோரைடு** (*Tellurium tetrafluoride*) என்பது TeF4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிலைப்புத்தன்மை கொண்டு வெள்ளை நிறத்தில் ஈரப்பதத்தை உறிஞ்சும் படிகத் திண்மமாகக் காணப்படுகிறது. அறியப்பட்டுள்ள இரண்டு தெலூரியம் புளோரைடுகளில் இதுவும் ஒன்றாகும். தெலூரியம் அறுபுளோரைடு மற்றொரு தெலூரியம் புளோரைடாகும். பரவலாகக் காணப்படும் இருதெலூரியம் பதின்புளோரைடு சேர்மம் F5TeOTeF5 என்ற கட்டமைப்பில் இருப்பதாக நிரூபிக்கப்பட்டுள்ளது. புளோரின் கொண்ட மற்ற தெலூரியம் சேர்மங்களும் உள்ளன. ஆனால் குறிப்பிடப்பட்ட இந்த இரண்டு சேர்மங்கள் மட்டுமே தெலூரியம் மற்றும் புளோரினை மட்டும் கொண்டவையாக உள்ளன. தெலூரியம் டைபுளோரைடும் (TeF2) இருதெலூரியம் இருபுளோரைடும் (Te2F2) அறியப்படவில்லை. 

## தயாரிப்பு
தெலூரியம் டையாக்சைடை கந்தக டெட்ராபுளோரைடுடன் சேர்த்து  வினைபுரியச் செய்வதன் மூலம் தெலூரியம் டெட்ராபுளோரைடைத் தயாரிக்கலாம்:

::TeO2 + 2SF4 → TeF4 + 2SOF2

நைட்ரைல் புளோரைடை தெலூரியத்துடன் அல்லது 0 ° செல்சியசு வெப்பநிலையில் தெலூரியம் மற்றும் புளோரின் தனிமங்களை வினைபுரியச் செய்வதன் மூலமோ அல்லது செலீனியம் டெட்ராபுளோரைடை தெலூரியம் டையாக்சைடுடன் 80 ° செல்சியசு வெப்பநிலையில் வினைபுரியச் செய்வதன் மூலமோ இது தயாரிக்கப்படுகிறது.

## வினைகள்
தெலூரியம் டெட்ராபுளோரைடு நீர் அல்லது சிலிக்காவுடன் வினைபுரிந்து தெலூரியம் ஆக்சைடுகளை உருவாக்குகிறது. தாமிரம், வெள்ளி, தங்கம் அல்லது நிக்கல் ஆகியவை 185 °செல்சியசு வெப்பநிலையில் தெலூரியம் டெட்ராபுளோரைடுடன் வினைபுரியும். பிளாட்டினத்துடன் இச்சேர்மம் வினைபுரிவதில்லை.

## பண்புகள்
தெலூரியம் டெட்ராபுளோரைடு 130 °செல்சியசு வெப்பநிலையில் உருகும். 194 °செல்சியசு வெப்பநிலையில் சிதைவடைந்து தெலூரியம் அறுபுளோரைடாக மாறுகிறது.

## மேற்கோள்கள்

*R.B. King; *Inorganic Chemistry of Main Group Elements*, VCH Publishers, New York, 1995.
*W.C. Cooper; *Tellurium*, VanNostrand Reinhold Company, New York, 1971.

பகுப்பு:தெலூரியம்(IV) சேர்மங்கள்
பகுப்பு:புளோரைடுகள்
பகுப்பு:தெலூரியம் ஆலைடுகள்
பகுப்பு:சால்கோ ஆலைடுகள்
சீதாப்பூர் சட்டமன்றத் தொகுதி, உத்தரப் பிரதேசம்

**சீதாப்பூர் சட்டமன்றத் தொகுதி** *(Sitapur Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது சீதாப்பூர் மாவட்டத்தில் அமைந்துள்ளது. இது சீதாபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
அரசன் கல்வெட்டு தொடக்கம்

உரைநடை (12 ஆம் நூற்றாண்டு)

எந்த அரசனின் கல்வெட்டு எப்படித் தொடங்குகிறது என்பதை அறிந்துகொண்டால், ஒரு கல்வெட்டின் தொடக்க வரிகளைக் கொண்டு இது எந்த அரசனின் கல்வெட்டு என்று அறிந்துகொள்ள முடியும். 
##### அட்டவணை

##### மேற்கோள்

பகுப்பு:கல்வெட்டுகள்
வெள்ளி குறைபுளோரைடு

**வெள்ளி குறைபுளோரைடு** (*Silver subfluoride*) என்பது Ag2F என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெள்ளியின் ஆக்சிசனேற்ற நிலை பின்ன எண்ணாக இருக்கும் ஒரு சேர்மத்திற்கு இச்சேர்மம் ஓர் அசாதாரண உதாரணமாகும்.  வெள்ளி மற்றும் வெள்ளி(I) புளோரைடு ஆகிய சேர்மங்கள் வினைபுரிவதன் மூலம் இது உருவாக்கப்படுகிறது.

:Ag  +  AgF   →   Ag2F

வெண்கல நிறப் பிரதிபலிப்புடன் சிறிய படிகங்களாக இச்சேர்மம் உருவாகிறது. மின்சாரத்தை நன்கு கடத்தும். தண்ணீருடன் தொடர்பு கொள்ளும்போது, ​​கிட்டத்தட்ட உடனடியாக நீராற்பகுப்பு நிகழ்ந்து, வெள்ளி (Ag) தூள் வீழ்படிவாகிறது.

## படிகக் கட்டமைப்பு
Ag2F, எதிர்-CdI2 படிக அமைப்பை ஏற்றுக்கொள்கிறது. அதாவது, காட்மியம் அயோடைடு சேர்மத்தின் அமைப்பை ஏற்றுக் கொள்கிறது. CdI2- சேர்மமும் இதே அமைப்பைக் கொண்டுள்ளது. ஆனால் I− நிலைகளில் "Ag½+" மையங்களும், Cd2+ நிலைகளில் F− அயனிகளும் உள்ளன. வெள்ளி அணுக்களுக்கு இடையேயான மிகக் குறைந்த தூரம் 299.6 பைக்கோமீட்டர் ஆகும் (உலோகத்தில் இது 289 பைக்கோமீட்டர் ஆக உள்ளது).

## மேற்கோள்கள்

பகுப்பு:வெள்ளி சேர்மங்கள்
பகுப்பு:உலோக ஆலைடுகள்
பகுப்பு:புளோரைடுகள்
மலேசியர் ஐக்கிய உரிமை கட்சி

**மலேசியர் ஐக்கிய உரிமை கட்சி** அல்லது **உரிமை** (ஆங்கிலம்: *United for the Rights of Malaysians Party* (**URIMAI**); மலாய்: *Parti Bersepakat Untuk Hak Rakyat Malaysia*; சீனம்: 马来西亚民权共识党) என்பது மலேசியாவில் ஓர் அரசியல் கட்சியாகும். இந்தக் கட்சி, முன்னாள் பினாங்கு துணை முதலமைச்சர் இராமசாமி பழனிச்சாமி அவர்கள்; ஜனநாயக செயல் கட்சியில் (**DAP**) இருந்து விலகிய பிறகு நிறுவப்பட்டது. இந்தக் கட்சி மலேசிய சங்கப் பதிவாளரால் இன்னும் பதிவு செய்யப்படவில்லை.

இந்தக் கட்சி சட்டப்பூர்வமாக்கப் படுவது நிலுவையில் உள்ளது. இந்த நிலையில், கட்சியின் இடைக்காலத் தலைவர் இராமசாமி பழனிச்சாமி, இந்தக் கட்சியை "மக்களின் உரிமைகளைப் பாதுகாப்பதற்கான இயக்கம் என்றும்; குறிப்பாக மலாய்க்காரர்கள் அல்லாதவர்களின் உரிமைகளைப் பாதுகாப்பதற்கான இயக்கம் என்றும் குறிப்பிட்டுள்ளார். மலேசிய இந்தியர்களை மையமாகக் கொண்டிருந்தாலும், இந்தக்கட்சி அனைத்து இனக் குழுக்களுக்கும் திறந்திருக்கும் என்று இராமசாமி பழனிச்சாமி வலியுறுத்தியுள்ளார். ஆனாலும் இந்தக் கட்சியை "மற்ற அரசியல் கட்சிகளைப் போல பல இனத்துக் கட்சி" என்று குறிப்பிட மாட்டேன் என்றும் கூறியுள்ளார். 

இராமசாமி பழனிச்சாமியின் கூற்றுப்படி, இந்தக் கட்சி நிறுவப்பட்டதற்குக் காரணம், நாடு அதன் இந்திய மக்களைப் புறக்கணித்ததே ஆகும். ஒற்றுமை அரசாங்கத்தின் ஒரு பகுதியாக இருக்கும் ஜனநாயக செயல் கட்சி மற்றும் அதன் நட்புக் கட்சியான மக்கள் நீதிக் கட்சி (**PKR**) இரண்டும், பல இனத்தவர் கட்சிகள் என்று கூறிக்கொண்டாலும், அதிகாரத்தில் இருந்தபோது இந்திய மக்களின் நலன்களைப் பிரதிநிதித்துவப்படுத்தத் தவறிவிட்டன என்றும் அவர் வலியுறுத்தினார்.

## வரலாறு
2025-ஆம் ஆண்டு நடைபெற்ற பேராக், ஆயர் கூனிங் இடைத்தேர்தலின் போது மலேசிய சமூகக் கட்சிக்கு *(Socialist Party of Malaysia)* (**PSM**) பரப்புரை செய்ய இந்தக் கட்சி உதவியது.

## மேலும் காண்க
*மலேசியாவின் அரசியல்
*மலேசிய அரசியல் கட்சிகள்

## மேற்கோள்கள்

## வெளி இணைப்புகள்

பகுப்பு:மலேசிய அரசியல் கட்சிகள்
டத்தோ கெராமாட் சட்டமன்றத் தொகுதி

**டத்தோ கெராமாட் சட்டமன்றத் தொகுதி** (**N29**) (மலாய்: *Bahagian Pilihan Raya Datok Keramat*; ஆங்கிலம்: *Datok Keramat State Constituency*) என்பது மலேசியா, பினாங்கு மாநிலத்தில் உள்ள சட்டமன்றத் தொகுதி ஆகும். 1974 முதல் பினாங்கு மாநில சட்டமன்றத்தில் பிரதிநிதிக்கப்படுகிறது.

டத்தோ கெராமாட் சட்டமன்றத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் சட்டமன்றத் தேர்தல் நடைபெற்றது. இறுதியாக, 2023-ஆம் ஆண்டில் நடைபெற்றது. 1974-ஆம் ஆண்டில் இருந்து டத்தோ கெராமாட் சட்டமன்றத் தொகுதி, பினாங்கு மாநில சட்டமன்றத்தில் பிரதிநிதிக்கப் படுகிறது. தற்போது ஜக்தீப் சிங் டியோ என்பவர் இந்தச் சட்டமன்றத் தொகுதியின் உறுப்பினராக உள்ளார்.

## டத்தோ கெராமாட்
மலேசிய மாநிலமான பினாங்கில் உள்ள ஜார்ஜ் டவுன் நகரில் **டத்தோ கெராமட் சாலை** ஒரு முக்கிய சாலையாகும். டத்தோ கெராமாட் எனும் பினாங்கு முன்னோடித் தலைவர்களில் ஒருவரின் பெயரில் இருந்து இந்தச் சாலைக்குப் பெயர் சூட்டப்பட்டது. இந்தச் சாலை ஜார்ஜ் டவுன் நகர மையத்திலிருந்து புறநகர்ப் பகுதியான ஆயர் ஈத்தாம் பகுதியை நோக்கிச் செல்லும் முக்கிய சாலைகளில் ஒன்றாகும். இங்குதான் டத்தோ கெராமாட் சட்டமன்றத் தொகுதியும் அமைந்துள்ளது.

டத்தோ கெராமாட் சாலை 19-ஆம் நூற்றாண்டில் உருவாக்கப்பட்டது என்று அறியப்படுகிறது. 19-ஆம் நூற்றாண்டின் இறுதியில், பிரித்தானிய மலாயாவில் ஈய உற்பத்தி, ஓர் ஏற்றத்தைக் கண்ட போது, டத்தோ கெராமட் சாலையில் ஓர் ஈய உருக்கும் ஆலை கட்டப்பட்டது.

## வரலாறு.

## தேர்தல் முடிவுகள்

## மேலும் காண்க
* பத்து ஊபான் சட்டமன்றத் தொகுதி
* பாகன் டாலாம் சட்டமன்றத் தொகுதி
* மலேசியத் தேர்தல் தொகுதிகள்
* மலேசிய இந்திய சட்டமன்ற உறுப்பினர்கள்

## மேற்கோள்கள்

## வெளி இணைப்புகள்

பகுப்பு:பினாங்கு சட்டமன்றத் தொகுதிகள்
பக்ரா சட்டமன்றத் தொகுதி

**பக்ரா சட்டமன்றத் தொகுதி** (*Baghra Assembly constituency*) என்பது இந்தியாவின் உத்தரப் பிரதேச சட்டமன்றத்தின் 403 தொகுதிகளில் ஒன்றாகும். இது முசாபர்நகர் மாவட்டத்தின் ஒரு பகுதியாகவும், கைரானா (லோக் சபா தொகுதி) வின் ஐந்து சட்டமன்றத் தொகுதிகளில் ஒன்றாகவும் இருந்தது.

"பாராளுமன்ற மற்றும் சட்டமன்றத் தொகுதிகளின் எல்லை நிர்ணய உத்தரவு, 2008" இன் விளைவாக 2008ஆம் ஆண்டில் பக்ரா சட்டமன்றத் தொகுதி நீக்கப்பட்டது.

## சட்டமன்ற உறுப்பினர்கள்

## தேர்தல் முடிவுகள்

### 2004

### 2007

 

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
ஜர்கர்வாடி

**ஜர்கர்வாடி** (Jarkarwadi) என்பது இந்தியாவின் மகாராட்டிரா மாநிலத்தில் உள்ள புனே மாவட்டத்தில் உள்ள அம்பேகான் தாலுகாவில் உள்ள ஒரு கிராமமாகும். இந்தக் கிராமம் இந்திய அரசியலமைப்பு மற்றும் பஞ்சாயத்து ராஜ் (இந்தியா) படி கிராமத்தின் தேர்ந்தெடுக்கப்பட்ட பிரதிநிதியான ஒரு சர்பஞ்சால் நிர்வகிக்கப்படுகிறது.
## மேற்கோள்கள்

## வெளி இணைப்புகள்
*  Villages in pune maharashtra

பகுப்பு:புனே மாவட்டத்திலுள்ள ஊர்களும் நகரங்களும்
சாபு எம். ஜேக்கப்

**சாபு எம். ஜேக்கப்** (*Sabu M. Jacob*) (பிறப்பு: 11 மே 1962), இந்தியாவின் கேரள மாநிலத்தின் தொழில் அதிபர். புதிதாக பிறந்த குழந்தைகளுக்கான ஆயத்த ஆடை உற்பத்தி செய்யும்  *கிட்டெக்ஸ்* நிறுவனத்தின் நிர்வாக இயக்குநர்.கிழக்கம்பலம் உள்ளிட்ட கிராம ஊராட்சிகளை 2020ஆம் ஆண்டிற்குள் மேம்படுத்தும் நோக்கில் நிறுவப்பெற்ற *இருபது20 கிழக்கம்பலம்* எனும் லாப-நோக்கமற்ற அறக்கட்டளையின் தலைமை ஒருங்கிணைப்பாளர்.

## வாழ்க்கை வரலாறு
*அன்னா கிட்டெக்ஸ்* குழுமத்தை  நிறுவிய எம். சி. ஜேக்கப்-அலேயம்மா தம்பதியருக்கு 11 மே 1962ல் பிறந்தவர் சாபு எம். ஜேக்கப். பள்ளிப் படிப்பை முடித்த சாபு பொருளாதாரப் படிப்பில் இளநிலைப் பட்டம் பெற்றார்.  16 ஆகஸ்டு 2006 முதல் சாபு கிட்டெக்ஸ் குழுமத்தின் நிர்வாக இயக்குனராக பொறுப்பேற்றார். 25 சனவரி 2016 அன்று அதே நிறுவனத்தின் தலைமை நிதி அதிகாரியாகப் பெறுப்பேற்றார்.
1992ஆம்  ஆண்டில் சாபு எம். ஜேக்கப் கிழக்கம்பலத்தில் *கிட்டெக்ஸ் ஆயத்த ஆடை* நிறுவனத்தை துவக்கி, குழந்தைகளுக்கான் ஆடைகளை ஏற்றுமதி செய்தார். 1995ஆம் ஆண்டில் இந்நிறுவனம் புதிதாக பிறந்த குழந்தைகளுக்கான ஆடை ஏற்றுமதியில் உலகின் மூன்றாவது இடத்தை பிடித்துள்ளது.மார்ச் 2019 முடிய இந்நிறுவனத்தின் மொத்த மதிப்பு ரூபாய் 2,204 கோடிகள் ஆகும்.
 
2013ஆம் ஆண்டில் பெருநிறுவன சமூகப் பொறுப்பு நிதியிலிருந்து *இருபது20* எனும் லாப-நோக்கமற்ற அறக்கட்டளையை நிறுவினார். இதன் மூலம் கொச்சி]]யின் கிழக்கில் உள்ள புறநகர் பகுதியான கிழக்கம்பலம் உள்ள ஊராட்சிகளை மேம்படுத்தினார். 
நவம்பர் 2015ஆம் ஆண்டில் நடைபெற்ற ஊரக உள்ளாட்சித் தேர்தலில் தனது *இருபது20 கிழக்கம்பலம்* எனும் அரசியல் அமைப்பு, ஊரக உள்ளாட்சித் தேர்தலில் கிழக்கம்பலம் கிராம ஊராட்சியை 69% வாக்குகள் பெற்று கைப்பற்றியது.

*இருபது20 கிழக்கம்பலம்* அரசியல் அமைப்பு மூலம் சொந்த வீடற்றவர்களுக்கு கிழக்கம்பலம் கிராம ஊராட்சியில் வீட்டுவசதி திட்டங்களை, குடிநீர் வசதிகள், சுகாதாரம், வேளாண்மை, கல்வி மற்றும் மது ஒழிப்புத் திட்டங்கள்  நிறைவேற்றப்பட்டது.சுற்றுச் சூழல் பாதுகாப்பு மற்றும் மகளிருக்கு அதிகாரம் அளித்தல் போன்ற திட்டங்கள் நிறைவேற்றப்பட்டது.
## இதனையும் காண்க
* கிழக்கம்பலம்
## மேற்கோள்கள்

## வெளி இணைப்புகள்
* Kitex Garments Ltd

பகுப்பு:வாழும் மக்கள்
பகுப்பு:1962 பிறப்புகள்
பகுப்பு:எர்ணாகுளம் மாவட்ட மக்கள்
பகுப்பு:இந்தியத் தொழிலதிபர்கள்
கிழக்கம்பலம்

**கிழக்கம்பலம்** (*Kizhakkambalam*), இந்தியாவின் கேரளம் மாநிலம், எர்ணாகுளம் மாவட்டத்தில் உள்ள கொச்சி நகரத்திற்கு வடகிழக்கில் 27.3 கிலோமீட்டர் தொலைவில், *குன்னத்துநாடு* வருவாய் வட்டத்தில் அமைந்த கிராம ஊராட்சி ஆகும். தொழில் அதிபர் சாபு எம். ஜேக்கப் என்பவர் நிறுவிய *இருபது20 கிழக்கம்பலம்* எனும்  அமைப்பால், கிழக்கம்பலம் கிராம ஊராட்சியானது இந்தியாவின் முன்மாதிரி ஊராட்சி எனும் தகுதியை பெற்றுள்ளது.

## மக்கள்தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  2281 எக்டேர் பரப்பளவும், 5,551  குடியிருப்புகளும்  கொண்ட  கிழக்கம்பலம் கிராம ஊராட்சியின்  மக்கள் தொகை  23,186 ஆகும். அதில் 11,375 ஆண்கள் மற்றும் 11,811 பெண்கள் உள்ளனர்.  மக்கள் தொகையில் 6 வயதிற்குட்பட்ட 2254  குழந்தைகள் உள்ளனர்.  பாலின விகிதம் 1000 ஆண்களுக்கு  1,038 பெண்கள் வீதம் உள்ளனர். சராசரி எழுத்தறிவு  94.74% ஆக  உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே  2,167 மற்றும் 71 ஆக உள்ளனர். 
## புகழ் பெற்றவர்கள்
* சாபு எம். ஜேக்கப் - இந்தியத் தொழிலதிபர்
* ப. அர. சிறிஜேசு - ஹாக்கி விளையாட்டு வீரர்
## மேற்கோள்கள்

## வெளி இணைப்புகள்
* Census of India: Villages with population 5000 & above. Retrieved 2008-12-10.
* http://lsgkerala.in/kizhakkambalampanchayat/. Kizhakkambalam Gram Panchayat

பகுப்பு:எர்ணாகுளம் மாவட்டம்
பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும்
ஆசிரியர் கால ஒப்புமை அட்டவணை (12 ஆம் நூற்றாண்டு)

12 ஆம் நூற்றாண்டில் வாழ்ந்த புலவர்களில் யார் யார் எந்த எந்த புலவர் காலத்தில் வாழ்ந்தனர் என்று என்று காட்டும் அட்டவணை ஒன்றை மு. அருணாசலம் தந்துள்ளார். இதற்கு இவர் ஒரு தலைதுறை 25 ஆண்டுகள் என்று கொண்டுள்ளார். 
##### அட்டவணை

##### மேற்கோள்

பகுப்பு:12-ஆம் நூற்றாண்டு மக்கள்
பகுப்பு:புலவர்கள்
ஆசிரியர் பெயர் கால அகராதி (12 ஆம் நூற்றாண்டு)

12 ஆம் நூற்றாண்டில் வாழ்ந்த புலவர்களை அகரவரிசைப் படுத்திக்கொண்டு, அவர் இயற்றிய நூல் இது, அவருடன் வாழ்ந்தவர் யார், எந்தக் காலக்கட்டத்தில் வாழ்ந்தார் என்னும் விவரங்களை மு. அருணாசலம் அட்டவணைப்படுத்தித் தந்துள்ளார். 
##### அட்டவணை

##### 5

##### 9

##### 13

##### 17

##### 21

##### 25

##### 29

##### தொகுப்புரை
 பத்தாம் நூற்றாண்டில் வாழ்ந்த 35 நூலாசிரியர்கள் பற்றிய செய்தி இதில் உள்ளது. அவர்கள் பாடியனவாக 47 நூல்கள் காணப்படுகின்றன.

##### மேற்கோள்

பகுப்பு:12-ஆம் நூற்றாண்டு மக்கள்
பிறை சட்டமன்றத் தொகுதி

**பிறை சட்டமன்றத் தொகுதி** (**N16**) (மலாய்: *Bahagian Pilihan Raya Perai*; ஆங்கிலம்: *Perai State Constituency*) என்பது மலேசியா, பினாங்கு மாநிலத்தில் உள்ள சட்டமன்றத் தொகுதி ஆகும். 1986 முதல் பினாங்கு மாநில சட்டமன்றத்தில் பிரதிநிதிக்கப்படுகிறது.

பிறை சட்டமன்றத் தொகுதி 1986-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் சட்டமன்றத் தேர்தல் நடைபெற்றது. இறுதியாக, 2023-ஆம் ஆண்டில் நடைபெற்றது. 1986-ஆம் ஆண்டில் இருந்து பிறை சட்டமன்றத் தொகுதி, பினாங்கு மாநில சட்டமன்றத்தில் பிரதிநிதிக்கப் படுகிறது. தற்போது சுந்தரராஜு சோமு என்பவர் இந்தச் சட்டமன்றத் தொகுதியின் உறுப்பினராக உள்ளார்.

## பிறை (பினாங்கு)

பிறை (*Perai*) என்பது மலேசியா, பினாங்கு, மத்திய செபராங் பிறை மாவட்டத்தில், அமைந்துள்ள ஒரு பெருநகர்ப் பகுதியாகும். துரிதமாக வளர்ச்சி பெற்று வரும் ஒரு தொழில்துறை நகரமாகவும் விளங்கி வருகிறது. 18-ஆம் நூற்றாண்டில் பிறை ஆற்றங்கரையில் ஒரு சிறு குடியிருப்புப் பகுதியாக அமைந்து இருந்த இந்தப் பகுதி, பெருநகரமாக வளர்ச்சி அடைந்து உள்ளது. 

இந்தப் பிறை நகரம் தான், அதன் பெயரை செபராங் பிறை நகர்ப் பகுதிக்கும் வழங்கியது. இன்றைய நிலையில், பிறை நகரம் ஒரு பெரிய தொழில்துறைப் பேட்டையின் தாயகமாக விளங்குகிறது. அதை ஒட்டிய மாநகரமான செபராங் ஜெயாவும் பெரும் வளர்ச்சியைக் கண்டு வருகிறது. பிறை நகரம் பினாங்கு பாலம் வழியாக பினாங்கு தீவுடன் இணைக்கப்பட்டு உள்ளது.

## வரலாறு

## தேர்தல் முடிவுகள்

## மேலும் காண்க
* டத்தோ கெராமாட் சட்டமன்றத் தொகுதி
* பத்து ஊபான் சட்டமன்றத் தொகுதி
* பாகன் டாலாம் சட்டமன்றத் தொகுதி
* மலேசியத் தேர்தல் தொகுதிகள்

## மேற்கோள்கள்

## வெளி இணைப்புகள்

பகுப்பு:பினாங்கு சட்டமன்றத் தொகுதிகள்
பன்சாகர் அணை

**பன்சாகர் அணை** (*Bansagar Dam*) என்பது இந்தியாவின் மத்தியப் பிரதேசத்தில் உள்ள கங்கைப் படுகையில் அமைந்துள்ள சோன் நதியின் குறுக்கே கட்டப்பட்டுள்ள ஒரு பல்நோக்கு ஆற்று பள்ளத்தாக்கு திட்டமாகும், இதன் மூலம் விவசாய நிலங்கள் நீர்ப்பாசன வசதியும் மற்றும் 435 மெகாவாட் திறன் கொண்ட நீர்மின்சாரமும் உற்பத்தி செய்யப்படுகின்றன. 

சோன் நதியின் குறுக்கே உள்ள பன்சாகர் அணை, சாதோல் மாவட்டத்தில் உள்ள தியோலோண்ட் கிராமத்திற்கு அருகில் கட்டப்பட்டுள்ளது . இது மைகார், கட்னி மற்றும் ரேவா ஆகிய மூன்று மாவட்டங்களால் சூழப்பட்டுள்ளது. இந்த பகுதியைச் சேர்ந்தவராக நம்பப்படும் 7 ஆம் நூற்றாண்டைச் சேர்ந்த புகழ்பெற்ற சமசுகிருத அறிஞரான பனா பட்டின் நினைவாக இந்த திட்டம் "பன்சாகர்" என்று அழைக்கப்பட்டது. பன்சாகர் அணை அட்சரேகை 24-11-30 வ மற்றும் தீர்க்கரேகை 81-17-15 கி இல் அமைந்துள்ளது.

இந்த திட்டம் ஆரம்பத்தில் 1956 ஆம் ஆண்டு புது தில்லி மத்திய நீர் வள ஆணையத்தால் "டிம்பா திட்டம்" என்று அழைக்கப்பட்டது, பின்னர் இது சோன் நதியில் சோன் மற்றும் பனாசு நதிகள் சங்கமிக்கும் இடத்தில், தற்போதைய இடத்திலிருந்து 30 கி.மீ கீழே ஆற்றில் கட்டப்பட்டது. பின்னர் அது தியோலண்டில் உள்ள தற்போதைய இடத்திற்கு மாற்றப்பட்டது. அணை கட்டுவதற்காக மத்தியப் பிரதேசம், உத்தரப் பிரதேசம் மற்றும் பீகார் மாநில அரசுகளுக்கு இடையே 1973 ஆம் ஆண்டு ஒரு ஒப்பந்தம் ஏற்பட்டது, அதில் மாநிலங்கள் 2:1:1 என்ற விகிதத்தில் செலவினங்களைப் பகிர்ந்து கொண்டன. 4 மில்லியன் ஏக்கர் அடி நீரையும் அதே விகிதத்தில் மாநிலங்கள் பகிர்ந்து கொள்கின்றன. கட்டுமானப் பணிகள் 1978 ஆம் ஆண்டு ரூ. 91.31 கோடி அசல் அங்கீகரிக்கப்பட்ட செலவில் தொடங்கப்பட்டன. 1998 ஆம் ஆண்டு இறுதி மதிப்பிடப்பட்ட செலவு ரூ. 1054.96 கோடிகள்.

## தேசத்திற்கு அர்ப்பணிப்பு
பன்சாகர் திட்டத்திற்கான அடிக்கல்லை மறைந்த பிரதமர் மொரார்ஜி தேசாய் 1978 மே 14 அன்று நாட்டினார்.  மத்தியப் பிரதேசத்தின் முன்னாள் நிதியமைச்சர் பண்டிட் ராம் கிசோர் சுக்லாவின் தொடர் முயற்சிகளால் இந்த திட்டம் ஒவ்வொரு ஐந்தாண்டு திட்டத்திலும் ஆய்வு செய்யப்பட்டு போதுமான நிதி ஒதுக்கப்பட்டது. பன்சாகர் அணை செப்டம்பர் 25, 2006 அன்று இந்தியாவின் முன்னாள் பிரதமர் அடல் பிகாரி வாச்பாய் அவர்களால் தேசத்திற்கு அர்ப்பணிக்கப்பட்டது .
## மேற்கோள்கள்

## வெளி இணைப்புகள்

* Google Map of Ban sagar Dam
* Website of Water Resources of Madhya Pradesh

பகுப்பு:மத்தியப் பிரதேச அணைகள்
தனசேகரன் அத்தரபதி

**தனசேகரன் அத்தரபதி** (ஆங்கிலம்; மலாய்: *Tanasekharan Autherapady*‎) (பிறப்பு: 31 திசம்பர் 1955) என்பவர் ஒரு மலேசிய அரசியல்வாதி, ஒரு வழக்கறிஞர்;  2008 முதல் 2018 வரை இரண்டு பதவிக் காலங்களுக்கு பினாங்கு, பாகன் டாலாம் சட்டமன்றத் தொகுதிக்கான சட்டமன்ற உறுப்பினராக (**MLA**) பணியாற்றியவர் ஆவார்.  

2018 மலேசியப் பொதுத் தேர்தலில் வேட்பாளர் பரிந்துரையில் இருந்து தனசேகரன் அத்தரபதி ஜனநாயக செயல் கட்சியால் நீக்கப்பட்டார்.

தற்போது பினாங்கு இந்து அறக்கட்டளை வாரியத்தின் *(Penang Hindu Endowments Board)* துணைத் தலைவராகப் பணியாற்றி வருகிறார்.

## தொடக்ககால வாழ்க்கை
பேராக், கோலா குராவ் நகரில் பிறந்த தனசேகரன், பினாங்கில் உள்ள வெல்லஸ்லி தொடக்கப்பள்ளியில் தமது தொடக்கப்பள்ளிக் கல்வியையும்; பினாங்கு பிரீ பள்ளியில் இடைநிலைக் கல்வியையும் பெற்றார். 

இடைநிலைக் கல்வியை முடித்ததும், இலண்டன் பல்கலைக்கழகத்தில் சட்டம் பயின்று 1982-இல் சட்டப் பட்டம் பெற்றார்.

## தேர்தல் முடிவுகள்

## விருதுகள்
* 
**  - Order of the Defender of State (**DSPN**) – **[[டத்தோ]]** (2018)

## மேலும் காண்க
* பத்து காவான் மக்களவைத் தொகுதி
* பாகன் டாலாம் சட்டமன்றத் தொகுதி
* மலேசிய இந்திய சட்டமன்ற உறுப்பினர்கள்
* மலேசிய மாநில சட்டமன்ற உறுப்பினர்களின் பட்டியல் (2018–2023)

## மேற்கோள்கள்

## வெளி இணைப்புகள்
* முகநூல்: தனசேகரன் அத்தரபதி

பகுப்பு:வாழும் மக்கள்
பகுப்பு:1955 பிறப்புகள்
பகுப்பு:பேராக் மக்கள்
பகுப்பு:மலேசிய இந்தியர்கள்
பகுப்பு:மலேசிய அரசியல்வாதிகள்
பகுப்பு:மலேசியத் தமிழ் அரசியல்வாதிகள்
பகுப்பு:பினாங்கு மாநில சட்டமன்ற உறுப்பினர்கள்
பகுப்பு:மலேசிய வழக்கறிஞர்கள்
வெள்ளம்பெரம்பூர்

**வெள்ளம்பெரம்பூர்** (*Vellamperambur*) என்பது இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தின் திருவையாறு தாலுகாவில் அமைந்துள்ள  ஒரு கிராமமாகும்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள்தொகைக்  கணக்கெடுப்பு அறிக்கையின்படி, வெள்ளம்பெரம்பூர் கிராமத்தின் மக்கள் தொகை 1835 ஆகும். இம்மக்கள் தொகையில் 932 ஆண்களும் 903 பெண்களும் இருந்தனர். மொத்தமாக 405 குடும்பங்கள் இங்கு வாழ்ந்தன. 

வெள்ளம்பெரம்பூர் கிராமத்தின் மொத்த மக்கள் தொகையில் 10.03% பேர் 0-6 வயதுக்குட்பட்டவர்களாக இருந்தனர். குழந்தைகளின் மக்கள் தொகை 184 ஆகும். மாநில சராசரியான 996-என்பதற்கு எதிராக இங்கு பெண் பாலின விகிதம் 969 ஆக உள்ளது. தமிழ்நாட்டின் மாநில சராசரியான 943 உடன் ஒப்பிடும்போது, ​​இக்கிராமத்தின் குழந்தை பாலின விகிதம் சுமார் 736 ஆக உள்ளது. 

தமிழ்நாட்டுடன் ஒப்பிடும்போது வெள்ளம்பெரம்பூர் கிராமத்தில் எழுத்தறிவு விகிதம் அதிகமாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​கிராமத்தின் எழுத்தறிவு விகிதம் 85.16% ஆக இருந்தது. இதில் ஆண்களின் எழுத்தறிவு விகிதம் 89.71% ஆகவும், பெண்களின் எழுத்தறிவு விகிதம் 80.61% ஆகவும் இருந்தது.

வெள்ளம்பெரம்பூர் கிராமத்தின் மொத்த மக்கள் தொகையில் பட்டியல் சாதியினர் 51.06% இருந்தனர்.  வெள்ளம்பெரம்பூர் கிராமத்தில் தற்போது பட்டியல் பழங்குடியினர் 0.60 சதவீதம் பேர் இருந்தனர்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள ஊர்களும் நகரங்களும்
இலகர்பூர் சட்டமன்றத் தொகுதி

**இலகர்பூர் சட்டமன்றத் தொகுதி** *(Laharpur Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது சீதாப்பூர் மாவட்டத்தில் அமைந்துள்ளது. இலகர்பூர், சீதாபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
தும்கல்

**தும்கல்** *(Dumkhal)* என்பது இந்தியாவின் மேற்கு மாநிலமான குசராத்தின் நர்மதா மாவட்டத்தில் உள்ள ஒரு கிராமம் ஆகும். கிராமத்தின் மொத்த மக்கள் தொகை 1285 ஆகும். மகாராட்டிராவின் முக்கிய மாநில நெடுஞ்சாலை எண்-1 இந்தக் கிராமத்தில் தென் முடிவடைகிறது. அருகிலுள்ள ஷூல்பனேஷ்வர் சரணாலயம் "தும்கல் வனவிலங்கு சரணாலயம்" என்றும் ஆழைக்கப்படுகிறது.
## மேற்கோள்கள்
எரிக்காவு என். சுனில்

**எரிக்காவு என். சுனில்**, அல்லது **சுனில் நாராயணா** (*Erickavu N. Sunil*, aka *Sunil Narayana*) என்பவர் தென்னிந்தியாவைச் சேர்ந்த ஒரு தாள வாத்தியக் கலைஞர், கல்வியாளர் எழுத்தாளர் ஆவார்.  கருநாடக இசையின் முதன்மையான தாள வாத்தியமான மிருதங்கத்தில் நிபுணத்துவம் பெற்றதற்காக மிகவும் பிரபலமானவர். இந்தியாவின் தேசிய பொது வானொலி ஒலிபரப்பான ஆல் இந்தியா ரேடியோவில் (ஆகாஷ்வாணி) மிருதங்கத்தில் 'ஏ கிரேடு' வித்துவானாக அங்கீகரிக்கபட்டுள்ளார்.   தற்போது, கேரள கலாமண்டலத்தில் மிருதங்கத்தில் உதவிப் பேராசிரியராக    சுனில் "ரிசௌண்டிங் மிருதங்கம்" (2021) என்ற புத்தகத்தின் ஆசிரியர் ஆவார்.    இது கல்வி மற்றும் கலை நிகழ்ச்சிகளில் பரவலாகக் குறிப்பிடப்படுகிறது.  இவரது இரண்டாவது படைப்பான, "மாற்றொலிக்கொள்ளுன்ன மிருதங்கம"   கேரளா பாஷா நிறுவனத்தால் 2025 மார் 1  அன்று வெளியிடப்பட்டது. சுனில் இந்தியா முழுவதும் உள்ள பல்கலைக்கழகங்கள்   மற்றும் கலாச்சார நிறுவனங்களில் கருத்தரங்குகள், விரிவுரை விளக்கங்கள், பயிலரங்குகள், கல்விசார் விளக்கக்காட்சிகள் போன்றவற்றை நடத்தியுள்ளார்.

## துவக்ககால வாழ்க்கையும் பின்னணியும்
இவர் நான்கு வயதிலிருந்தே மிருதங்கத்தைக் கற்கத் தொடங்கினார். அவரது ஆரம்ப கால ஆசிரியர்கள் கிருஷ்ணப்ப பாகவதர், எம்.எஸ். ராஜு ஆவர். மாவேலிக்கரா வேலுக்குட்டி நாயரிடம் மிருதங்கத்தில் உயர்நிலைப் பயிற்சிகளைப் பெற்றார். 

## இசை வாழ்க்கை
அகில இந்திய வானொலி மற்றும் தூர்தர்ஷனில்  ஏ கிரேடு கலைஞரான சுனில்  பத்ம்மூசன் சங்கீத கலாநிதி டிவி சங்கரநாராயணன்,   பத்மஸ்ரீ நெய்யாற்றின்கரை வாசுதேவன், பத்மஸ்ரீ பரஸ்ஸலா பொன்னம்மாள், மதுரை ஜி. எஸ். மோனி, மாவேலிக்கரை பிரபாகர வர்மா கே . ஓமனக்குட்டி அம்மா, கே. வெங்கடராமன், எஸ். சௌம்யா, குன்னக்குடி பாலமுரளிகிருஷ்ணா, ஸ்ரீவல்சன் ஜே. மேனன், சங்கரன் நம்பூதிரி, திருவெங்காடு ஜெயராமன், ஷரத், எம். ஜெயசந்திரன், பாலபாஸ்கர். ஆகியோருக்கு பக்கவாத்தியமாக மிருதங்கம் வாசித்துள்ளார்.  சுனில் இணையம் வழியாக மிருதங்கம் கற்பிக்கிறார். இவருக்கு ஜெர்மனி, அமெரிக்கா, இங்கிலாந்து, இத்தாலி, மத்திய கிழக்கு நாடுகளில் மாணவர்கள் உள்ளனர். 

## இந்தீவரம் பண்பாட்டு அறக்கட்டளை
இந்தீவரம்  என்பது திருவனந்தபுரத்தை தளமாகக் கொண்ட ஒரு பண்பாட்டு அறக்கட்டளை ஆகும், இது 2018 இல் சுனிலால் நிறுவப்பட்டது. 

## ஒலிக்கும் மிருதங்கம்
எரிக்காவு என். சுனிலின் முதல் நூலான *<nowiki/>'ரெசவுண்டிங் மிருதங்கம்: தி மெஜஸ்டிக் சவுத்-இந்தியன் ட்ரம்*'  இந்தியாவில் 2021 ஏப்ரல் 18 அன்று கே. எஸ். சித்ராவால் முறைப்படி வெளியிடப்பட்டது.  இந்த நூல் 2023 ஆம் ஆண்டிற்கான கேரள கலாமண்டலம் கலைநூல் விருதைப் (கலை இலக்கியத்திற்கான சிறந்த புத்தகம்) பெற்றது.   

## மாற்றொலிக்கொள்ளுன்ன மிருதங்கம்
மாற்றொலிக்கொள்ளுன்ன மிருதங்கம் என்பது எரிக்காவு என். சுனில் எழுதிய இரண்டாவது நூலாகும். இது கேரள பாஷா நிறுவனத்தால் வெளியிடப்பட்டது.  இது 2025 மார்ச் 1  அன்று வெளியிடப்பட்டது. வெளியீட்டு விழாவில் புத்தகத்தை கே.எஸ்.சித்ரா திவ்யா எஸ். ஐயருக்கு வழங்கினார்.  

## மேற்கோள்கள்

பகுப்பு:1976 பிறப்புகள்
பகுப்பு:ஆலப்புழை மாவட்ட மக்கள்
பகுப்பு:மிருதங்கக் கலைஞர்கள்
பகுப்பு:வாழும் மக்கள்
பகுப்பு:Articles with hCards
பகுப்பு:குறுகிய விளக்கமுடைய கட்டுரை
ஒமேகா செயல்முறை

**ஒமேகா செயல்முறை** (*OMEGA process*) என்பது பிரித்தானியாவைச் சேர்ந்த எண்ணெய் மற்றும் வாயு நிறுவனமான செல் குளோபல் சொல்யூசன்சு நிறுவனத்தால் கண்டுபிடிக்கப்பட்ட ஒரு வேதியியல் செயல்முறையாகும். எத்திலீனில் இருந்து எத்திலீன் கிளைக்காலை  உற்பத்தி செய்யப் இச்செயல்முறை பயன்படுகிறது. செயல்முறையானது இரண்டு படிகளை உள்ளடக்கியுள்ளது. எத்திலீனை எத்திலீன் ஆக்சைடாக கட்டுப்படுத்தப்பட்ட ஆக்சிசனேற்றம் செய்தல் மற்றும் எத்திலீன் ஆக்சைடை மோனோ எத்திலீன் கிளைக்காலாக நிகர நீராற்பகுப்பு செய்தல் ஆகியன இவ்விரண்டு படிநிலைகளாகும். மோனோ எத்திலீன் கிளைக்கால் தயாரிக்க இம்முறை சிறந்ததாகும்.  ஒமேகா செயல்முறையைப் பயன்படுத்தும் முதல் வேதியியல் ஆலை தென் கொரியாவில் தொடங்கப்பட்டது.  அதைத் தொடர்ந்து ஒமேகா  ஆலைகள் சவூதி அரேபியா  மற்றும் சிங்கப்பூரில் தொடங்கப்பட்டுள்ளன. வழக்கமான செயல்முறைகளுடன் ஒப்பிடும்போது, ​​இந்த செயல்முறை அதிக கிளைக்கால்களை உற்பத்தி செய்யாது. குறைந்த நீராவியும் தண்ணீரும் பயன்படுத்தப்படுகின்றன. குறைந்த கழிவுகளை உருவாக்குவதாகவும் செல் நிறுவனம் கூறுகிறது.

## எத்திலீன் ஆக்சிசனேற்றம்
எத்திலீன் ஆக்சைடை உற்பத்தி செய்ய, எத்திலீனானது வெள்ளி வினையூக்கியின் முன்னிலையில் ஈராக்சிசனுடன் சேர்த்து ஆக்சிசனேற்றம் செய்யப்படுகிறது. சிறிதளவு எத்திலீன் அதிகப்படியாக ஆக்சிசனேற்றம் செய்யப்பட்டு கார்பன் டை ஆக்சைடு மற்றும் நீராக மாறுகிறது. இதன் விளைவாக, ஆரம்பகால செயல்முறைகள் எத்திலீன் ஆக்சைடிற்கு சுமார் 65% தேர்ந்தெடுப்புத்திறனை மட்டுமே அளித்தன. ஒமேகா செயல்முறையில், எத்தில் குளோரைடை ஒரு மட்டுப்படுத்தியாகச் சேர்ப்பதன் மூலம் அதிகப்படியான ஆக்சிசனேற்றம் குறைக்கப்படுகிறது.

## எத்திலீன் கிளைக்கால் நீராற்பகுப்பு
வழக்கமாக, மோனோ எத்திலீன் கிளைக்கால் (HOC2H4OH) என்பது எத்திலீன் ஆக்சைடை (C2H4O) கட்டுப்படுத்தப்பட்ட நீராற்பகுப்பு செய்வதன் மூலம் உற்பத்தி செய்யப்படுகிறது. இந்த மோனோ எத்திலீன் கிளைக்கால் எத்திலீன் ஆக்சைடுடன் வினைபுரிந்து டை எத்திலீன் கிளைக்காலையும், அதன்பிறகு தொடர்ச்சியாக பாலி (எத்திலீன் கிளைக்கால்) சேர்மத்தையும் உருவாக்குகிறது. மோனோ எத்திலீன் கிளைக்காலின் அதிக கொதிநிலை காரணமாக, காய்ச்சி வடித்தல் மூலம் அதைத் தூய்மைப்படுத்துவது அதிக ஆற்றல் தேவைப்படும் ஒரு செயல்முறையாகும்.

:: C2H4O + H2O → HOC2H4OH

ஒமேகா செயல்முறையில், எத்திலீன் ஆக்சைடு கார்பன் டை ஆக்சைடுடன் (CO2) வினைபுரிந்து எத்திலீன் கார்பனேட்டை (C3H4O3) உருவாக்குகிறது. பின்னர், எத்திலீன் கார்பனேட்டு நீராற்பகுக்கப்பட்டு மோனோ எத்திலீன் கிளைக்கால் மற்றும் கார்பன் டை ஆக்சைடாக மாறுகிறது. இந்தப் படிநிலையில் மீண்டும் வெளியிடப்படும் கார்பன் டை ஆக்சைடு, செயல்முறைச் சுற்றிற்குள் மீண்டும் செலுத்தப்படலாம். இந்த செயல்முறை மோனோ எத்திலீன் கிளைக்காலுக்கு 99.5% தேர்ந்தெடுப்புத் தன்மையைக் கொண்டுள்ளது.

: C2H4O + CO2 → C3H4O3
: C3H4O3 + H2O → HOC2H4OH + CO2

ஒமேகா செயல்முறையின் இந்தப் பகுதி முதலில் மிட்சுபிசி கெமிக்கல்சு நிறுவனத்தால் உருவாக்கப்பட்டது. மேலும் இதற்கு செல் நிறுவனத்திற்கு பிரத்யேக உரிமம் வழங்கப்பட்டுள்ளது.

## மேலும் காண்க
*கார்பனேட்டு எசுத்தர்

## மேற்கோள்கள்

பகுப்பு:கார்பனேட்டு எசுத்தர்கள்
பகுப்பு:வேதியியல் செயல்முறைகள்
பகுப்பு:டையால்கள்
இத்தாலியத் துடுப்பாட்ட அணி

**இத்தாலி ஆண்கள் துடுப்பாட்ட அணி** (*Italy men's national cricket team*) என்பது ஆண்கள் பன்னாட்டுத் துடுப்பாட்டத்தில் இத்தாலியைப் பிரதிநிதித்துவப்படுத்தும் அணியாகும். இவ்வணி 1995 முதல் பன்னாட்டுத் துடுப்பாட்ட அவையின் இணை உறுப்பினராக இருந்து வருகின்றது, முன்பு 1984 முதல் ஒரு துணை உறுப்பினராக இருந்தது. இத்தாலி தேசியத் துடுப்பாட்ட அணி இத்தாலியத் துடுப்பாட்ட வாரியத்தால் நிர்வகிக்கப்படுகிறது.

## வரலாறு
இத்தாலியத் துடுப்பாட்ட வாரியம் 1980-இல் உருவாக்கப்பட்டது,. இவ்வாரியம் 1984-இல் ஐ.சி.சியின் இணைப்பு உறுப்பினரானது, 1995-இல் இணை உறுப்பினரானது. இத்தாலிய அணியின் முதல் சாதனைப் போட்டி ஆகத்து 1984 இல் அவர்களின் முதல் ஐக்கிய இராச்சிய சுற்றுப்பயணத்தில் உள்ளூர் இலண்டன் அணிகளுக்கு எதிராக ஒரு வாரம் விளையாடியது, வடக்கு மிடில்செக்சுக்கு எதிரான கடைசிப் போட்டியில் முதலாவது வெற்றியைக் கண்டனர். முதல் பன்னாட்டுப் போட்டி 1989 இல் டென்மார்க்கிற்கு எதிராக சமநிலையில் முடிந்தது.

ஏப்ரல் 2018 இல், ஐ.சி.சி அதன் அனைத்து உறுப்பினர்களுக்கும் முழுமையான பன்னாட்டு இருபது20 (இ20ப) தகுநிலையை வழங்க முடிவு செய்தது. எனவே, 2019 சனவரி 1 முதல் இத்தாலி உட்பட்ட பிற ஐ.சி.சி உறுப்பினர்களிடையே நடைபெற்ற அனைத்து இருபது20 போட்டிகளும் இ20ப தகுநிலையைப் பெற்றன.

செப்டம்பர் 2018 இல், இத்தாலி 2018–19 ஐ.சி.சி உலக இருபது20 ஐரோப்பா தகுதிச் சுற்றின் குழு B இலிருந்து போட்டியின் பிராந்திய இறுதிப் போட்டிக்கு தகுதி பெற்றது.

இத்தாலி அணி தமது முதலாவது இ20ப போட்டியை செருமனிக்கு எதிராக மே 2019 இல் விளையாடியது.

## மேற்கோள்கள்

## வெளி இணைப்புகள்
*Official website
*Cricinfo Italy

துடுப்பாட்டம்
பகுப்பு:நாடுகள் வாரியாகத் துடுப்பாட்ட அணிகள்
2-பியூட்டாக்சியெத்தனால் அசிட்டேட்டு

**2-பியூட்டாக்சியெத்தனால் அசிட்டேட்டு** (*2-Butoxyethanol acetate*) என்பது C8H16O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 2-பியூட்டாக்சியெத்தனாலின் அசிட்டேட்டான இச்சேர்மம் கரைப்பானகப் பயன்படுத்தப்படுகிறது.

## பயன்கள்
2-பியூட்டாக்சியெத்தனால் அசிடேட்டு,  நைட்ரோ செல்லுலோசு மற்றும் பல வண்ண அரக்குச் சாயங்கள், மெருகேற்றிகள், எனாமல்கள் மற்றும் எப்பாக்சி பிசின் ஆகியவற்றிற்கான ஒரு கரைப்பானாகப் பல்வேறு தொழில்களில் பயன்படுத்தப்படுகிறது. இதன் உயர் கொதிநிலை காரணமாக ஒரு கரைப்பானாகப் பயனுள்ளதாக இருக்கிறது. பாலிவினைல் அசிடேட்டு மரப்பால் தயாரிப்பிலும் பயன்படுத்தப்படுகிறது. மை நீக்கிகள் மற்றும் கறை நீக்கிகளில் ஒரு மூலப்பொருளாகவும் உள்ளது.

## பாதுகாப்பு
இது ஆக்சிசனேற்றிகளுடன் வலுவாக வினைபுரியும். இதன் பாதுகாப்பு சுயவிவரம் 2-பியூடாக்சியெத்தனால் போன்றதாகும். 

பணியிடத்தில் 2-பியூட்டாக்சியெத்தனால் அசிடேட்டை சுவாசிப்பதன் மூலமோ, விழுங்குவதன் மூலமோ, தோல் உறிஞ்சுதல் அல்லது கண் தொடர்பு மூலமோ மக்கள் பாதிக்கப்படலாம். கண்கள், தோல், மூக்கு மற்றும் தொண்டை எரிச்சல், சிவப்பு இரத்த அணுக்கள் வெடித்தல், சிறுநீரில் இரத்தம், மத்திய நரம்பு மண்டல மனச்சோர்வு, தலைவலி மற்றும் வாந்தி ஆகியவை வெளிப்பாட்டின் அறிகுறிகளில் அடங்கும். நாள்பட்ட வெளிப்பாடு சிறுநீரக பாதிப்பு, கல்லீரல் பாதிப்பு மற்றும் இரத்த நோய்களை ஏற்படுத்தும். அச்சிடுதல், பட்டுத் திரையிடல், ஆட்டோமொபைல் பழுதுபார்ப்பு, தெளிப்பு சாயம் பூசுதல் மற்றும் தளபாடங்கள் உற்பத்தி ஆகியவற்றில் பணிபுரிபவர்கள் பணியிடத்தில் 2-பியூடாக்சியெத்தனால் அசிடேட்டு வெளிப்பாட்டுக்கு ஆளாகலாம். 

2-பியூட்டாக்சியெத்தனால் அசிடேட்டுடன் பணிபுரியாதவர்களும், வீட்டு உபயோகப் பொருட்களைச் சுத்தம் செய்யும் திரவங்களிலிருந்து வரும் புகையைத் தொடுவதன் மூலமோ அல்லது சுவாசிப்பதன் மூலமோ சிறிய அளவில் இதற்கு ஆளாக நேரிடலாம்.

## மேற்கோள்கள்

பகுப்பு:அசிட்டேட்டு எசுத்தர்கள்
பகுப்பு:எசுத்தர் கரைப்பான்கள்
பகுப்பு:கிளைக்கால் எசுத்தர்கள்
விஜய் சிங் கோண்ட்

**விஜய் சிங் கோண்ட்** (*Vijay Singh Gond*) (10 மார்ச் 1957 – 8 சனவரி 2026) ஒரு இந்திய அரசியல்வாதி. இவர் துத்தி சட்டமன்றத் தொகுதியிலிருந்து உத்தரபிரதேச சட்டமன்ற உறுப்பினராகப் பணியாற்றினார். முலாயம் சிங் யாதவ் தலைமையிலான அரசில் மாநில அமைச்சராகவும் செயல்பட்டார். 1980ஆம் ஆண்டிலிருந்து தொடங்கி, எட்டு முறை உத்தரப் பிரதேச சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் சமாஜ்வாதி கட்சியின் உறுப்பினராக இருந்தார்.

## ஆரம்பகால வாழ்க்கை

விஜய் சிங் கோண்ட் உத்தரப் பிரதேச மாநிலத்தின் ஃபரூக்காபாத்தில், 1970ஆம் ஆண்டு மார்ச் 10 அன்று இந்து குடும்பம் ஒன்றில் பிறந்தார்.

## அரசியல் வாழ்க்கை

1980ஆம் ஆண்டு, இவர் முதன்முறையாக இந்திய தேசிய காங்கிரசு கட்சியின் உறுப்பினராக உத்தரப் பிரதேச சட்டமன்றத்திற்குத் தேர்ந்தெடுக்கப்பட்டார். பின்னர் 1985ஆம் ஆண்டில் மீண்டும் சட்டமன்றத் தேர்தலில் வெற்றி பெற்றார். 1989ஆம் ஆண்டு, இவர் சுயேச்சை வேட்பாளராகப் போட்டியிட்டு மூன்றாவது முறையாக தனது இடத்தைத் தக்க வைத்தார்.

1991 மற்றும் 1993ஆம் ஆண்டுகளில், ஜனதா தளத்தின் உறுப்பினராக சட்டமன்றத் தேர்தல்களில் வெற்றி பெற்றார். இதன் பின்னர் இவர் சமாஜ்வாதி கட்சியில் இணைந்தார். 1996 மற்றும் 2002ஆம் ஆண்டுகளில் துத்தி சட்டமன்றத் தொகுதியிலிருந்து தொடர்ச்சியாக நடைபெற்றச் சட்டமன்றத் தேர்தல்களில் வெற்றி பெற்றார்.

சமாஜ்வாதி கட்சியின் உறுப்பினராக, 2007ஆம் ஆண்டு ஃபரூக்காபாத் சட்டமன்றத் தேர்தலிலும், 2012ஆம் ஆண்டு மிலாக் சட்டமன்றத் தொகுதியிலிருந்தும் நடைபெற்றச் சட்டமன்றத் தேர்தல்களில் வெற்றி பெற்றார்.

## இறப்பு

சிறுநீரக செயலிழப்பால் ஏற்பட்ட நீண்ட கால உடல்நலப் போராட்டத்திற்குப் பிறகு, விஜய் சிங் கோண்ட் 2026 ஆம் ஆண்டு சனவரி 8 அன்று, 68 வயதில் காலமானார்.

## மேற்கோள்கள்

பகுப்பு:1957 பிறப்புகள்
பகுப்பு:2026 இறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:ஜனதா தளம் அரசியல்வாதிகள்
பகுப்பு:உத்தரப் பிரதேச சட்டமன்ற உறுப்பினர்கள்